EkBass/fiwiki-20250220-pages-articles huggingface dataset:
Ilmari Räsänen

Toivo Ilmari Räsänen (4. kesäkuuta 1888 Tuusniemi – 14. maaliskuuta 1931 Helsinki) oli suomalainen lausuja ja lausunnanopettaja. ==Henkilöhistoria== Räsäsen vanhemmat olivat kirkkoherra Pekka Räsänen ja Maria Mustonen ja puoliso vuodesta 1913 Wivi Henriksson. Räsänen tuli ylioppilaaksi Viipurin klassillisesta lyseosta 1907 ja valmistui filosofian kandidaatiksi 1909. Hän opiskeli puhetekniikka ja kaunolukua Marburgissa 1910 ja teki useita opintomatkoja ulkomaille 1910-luvun alussa. Räsänen oli Helsingin yliopistossa puhetaidon opettaja 1913–1926 ja kaunoluvun lehtori 1928–1931, Tampereen klassillisen lyseon suomen kielen lehtorina hän toimi 1927–1928. Hän työskenteli myös Kansan näyttämön johtajana 1918–1921.Otavan Iso tietosanakirja, Otava 1966, osa 7 p. 807 ==Julkaisuja== * Hyötylän yritys: laulunäytelmä kolmessa näytöksessä, 1899 * Lyhyt kaunoluvun opas, 1917 * Lukemisen ohjeita kouluja varten, 1921 * Seitsemän lausuntaharjoitusta, 1921 * Ida Aalberg,1925 * Lausuntaopas vapaata kansansivistystyötä varten, 1928 * Selityksiä ja lausuntaohjeita viiteentoista Vänrikki Stoolin tarinaan, 1930, Niilo Lehmuskoski, Ilmari Räsänen ==Lähteet== Luokka:Suomalaiset teatterinjohtajat Luokka:Suomalaiset lausujat Luokka: Suomalaiset opettajat Luokka: Suomalaiset tietokirjailijat Luokka:Vuonna 1888 syntyneet Luokka:Vuonna 1931 kuolleet
Masdar

Masdar () on 40 maassa toimiva arabiemiirikuntalainen energia-alan yritys, joka keskittyy uusiutuviin energialähteisiin. Se on perustettu vuonna 2006. Se on sijoittanut lähinnä aurinko- ja tuulivoimaprojekteihin. Niiden yhteenlaskettu teho vuonna 2021 oli 15 gigawattia- Sen tavoitteena on nostaa kapasiteettinsa sataan gigawattiin vuoteen 2030 mennessä, ja myöhemmin kaksinkertaistaa vielä siitäkin. Yhtiön hallituksen puheenjohtaja on abudhabilainen ministeri ja öljyalan yritys Abu Dhabi National Oil Companyn toimitusjohtaja Sultan Al Jaber. Al Jaber oli yhtiön ensimmäinen toimitusjohtaja. Masdar on toteuttanut useita voimaloita, jotka ovat olleet valmistuessaan aikansa suurimpia tai ensimmäisiä. Näitä ovat sadan megawatin keskittävä aurinkovoimala SHAMS, 20 km päähän Kentin rannikosta vuonna 2011 valmistunut tuulipuisto London Array ja Skotlantiin tehty kelluuva tuulipuisto Hywind Scotland. Masdarin koekenttänä on Masdar City, 40 000 asukkaalle suunniteltu kaupunki, jonka tavoitteena on olla hiilineutraali. == Katso myös == * Masdar Institute of Science and Technology == Lähteet == Luokka:Arabiemiraattilaiset yritykset Luokka:Energiayhtiöt
Naisenryöstö

Naisenryöstö tarkoitti Suomen rikoslainsäädännössä aiemmin sitä, kun joku otti viisitoista vuotta täyttäneen naimisissa olevan tai naimattoman naisen valtaansa ja vastoin naisen tahtoa vei hänet pois tai piti hänet vallassaan haureuden harjoittamista tai avioliiton solmimista varten. Naisenryöstäjän tarkoituksena ei ollut välttämättä mennä ryöstetyn naisen kanssa naimisiin tai harjoittaa haureutta tämän kanssa. Hän saattoi ottaa naisen valtaansa, jotta joku kolmas henkilö voisi toteuttaa aikomuksensa. Tästä syystä naisenryöstöön saattoi syyllistyä myös nainen. Asiasta säädettiin Suomen rikoslain 25. luvun 7. pykälässä, ja rikoksen maksimirangaistuksena oli kahdeksan vuotta kuritushuonetta.Rikoslain 25 luku 7 § (5.2.1926/24) Säännös naisenryöstöstä oli voimassa vuoteen 1995 saakka. == Enleveeraus == Enleveerauksella tarkoitettiin viisitoista vuotta täyttäneen naimattoman tai naimisissa olevan naisen poisviemistä tämän oman tahdon mukaan, mutta ilman naittajan tai muun edusmiehen suostumusta, tarkoituksena avioliiton solmiminen tai haureuden harjoittaminen. Asiasta säädettiin Suomen rikoslain 25. luvun 8. pykälässä, ja rikoksen maksimirangaistuksena oli kaksi vuotta kuritushuonetta.Rikoslain 25 luku 8 § (5.2.1926/24) Säännös lakkasi olemasta voimassa vuonna 1995, koska katsottiin, että se oli avioliittolainsäädännön kehityksen myötä menettänyt merkityksensä. == Lähteet == Luokka:Rikokset Luokka:Oikeushistoria
Ecosto

Ecosto on suomalainen ympäristöarvoja korostava kodinkoneliikkeiden ketju. Ecostolla on Ecosto-verkkokaupan lisäksi myymälät vain Seinäjoella ja Lapualla. Alkuperäinen kymmenkunta kaupunkia kattanut ketju ajautui nopeasti konkurssiin lokakuussa 2011. Ecosto syntyi, kun Tekniskauppiaat Oy erosi Tekniset-kodinkoneketjusta tammikuussa 2011. Tekniskauppiaat käytti Euronics- nimeä, jonka se vaihtoi Ecostoksi. Huhtikuussa 2011 kerrottiin uuden Ecosto- ketjun avaavan kodintekniikkamyymälät Helsingissä, Tampereella, Oulussa, Vaasassa, Kokkolassa, Riihimäellä, Seinäjoella, Paimiossa ja Lapualla. Ketju kertoi luoneensa omat ympäristöstandardinsa kodinkoneiden energiatehokkuuden, vedenkulutuksen, melutason, valmistuksen vastuullisuuden ja kierrätettävyyden mittaamiseen. Toimitusjohtaja Ari-Matti Hakalan mukaan yritys halusi helpottaa tuotteiden vertailua ympäristönäkökulmasta. Ecoston valikoimiin hyväksyttiin puolet vähemmän merkkejä kuin tavallisissa kodinkoneliikkeissä, sillä sen tavarantoimittajilta edellytettiin sitoutumista ympäristöarvoihin. Ecosto- ketju lanseerattiin näyttävällä kampanjalla, johon kuului myös televisiomainontaa. Jo elokuussa 2011 ilmoitti Riihimäen Ecosto-myymälä lopettavansa, ja koko Ecosto-ketju jätti konkurssihakemuksen lokakuussa 2011. Ketjun kerrottiin kaatuneen pääkaupunkiseudulla tehtyihin isoihin kauppapaikkainvestointeihin. Marraskuussa 2011 ketjun keskeisenä toimijana ollut Hakaradio Oy ilmoitti jatkavansa kodintekniikkaliiketoimintaa Seinäjoella, Lapualla ja Vaasassa. Loppuvuodesta 2011 Hakaradio osti ketjun konkurssipesältä Ecosto-verkkokaupan ja Ecosto-tuotemerkin käyttöoikeudet. Hakaradio Oy perustettiin konkurssin jälkeen uudelleen joulukuussa 2011, mutta sen liiketoiminta juontaa juurensa vuoteen 1963, jolloin Hakalan Radio -niminen myymälä perustettiin Lapualle. Seinäjoen myymälä avattiin vuonna 1976 ja Vaasa vuonna 2001. ==Lähteet== ==Aiheesta muualla== * Ecosto-verkkokauppa * Mikä on Ecosto Ecosto Luokka:Suomalaiset kodintekniikkakaupat Luokka:Tavaramerkit Luokka:Seinäjokelaiset yritykset
Gibraltarinvuoren tunnelit

Gibraltarinvuoren tunnelit ovat Gibraltarinvuoren sisään kaivettuja luolia ja tunneleita. Ensimmäiset niistä tehtiin Gibraltarin piirityksen aikana 1700-luvun lopussa. Gibraltarin suureksi piiritykseksi kutsutaan Ranskan ja Espanjan yritystä valloittaa Gibraltar Britannialta Yhdysvaltain vapaussodan aikana. Piiritys jatkui heinäkuusta 1779 helmikuuhun 1783. Kenraali George Augustus Eliottin johtamat britit halusivat viedä tykkejä Gibraltarinvuoren jyrkälle pohjoisrinteelle. Ylikersantti Ince ehdotti että tämä tehtäisiin kaivamalla tunneli kalkkikiviseen vuoreen. Ince miehineen kaivoi tunnelia lähinnä lekoilla ja sorkkaraudalla, jonkun verran myös räjäyttäen kiveä ruutipanoksilla. Tunneli oli alun perin suunniteltu vain tykkien viemiseksi vuoren toiselle puolelle, mutta työn edetessä havaittiin että tykit voitiin jättää kallion suojaan ja puhkaista vain ampuma-aukot. Tykkien laukaiseminen samassa ahtaassa tilassa ruudin kanssa ei ollut turvallista, joten jokainen tykki suojattiin köyden varaan ripustetulla kostealla kankaalla, jonka piti estää kipinöiden lentäminen ruutivarastoihin. Kenraali Elliot oli luvannut palkkion sille joka vie tykkejä vuoren toiselle puolelle. Ei ole tietoa saiko Ince tätä palkkiota. Tiedetään kuitenkin että hän sai tontin vuorenrinteeltä, paikasta joka edelleen tunnetaan nimellä Ince's Farm. Incen joukko-osastosta muodostettiin myöhemmin kuninkaalliset pioneerijoukot. Kenraali Elliot sai myöhemmin paronin arvonimen. Piiritys päättyi vuonna 1783, mutta tunneleita on laajennettu myöhemmin, varsinkin toisen maailmansodan aikana. Tunneleita on nykyään kaikkiaan yli 70 km, mutta vain pieni osa niistä on avoinna yleisölle. == Lähteet == Tunnelit Luokka:Gibraltarin rakennukset ja rakennelmat Luokka:Tunnelit
Toni Piispanen

Toni Piispanen (s. 24. heinäkuuta 1976) on suomalainen paraurheilija. Piispanen halvaantui vuonna 1993 karate-esitykseen kuuluneen voltin epäonnistuttua Lahdessa pidetyssä kamppailulajien näytöksessä. Karate oli ennen tapaturmaa hänen päälajinsa, minkä lisäksi hän harrasti jalkapalloa ja lumilautailua. Vuonna 1995, kaksi vuotta halvaantumisensa jälkeen, hän alkoi harrastaa pyörätuolirugbya, jossa nousi Suomen maajoukkueen kapteeniksi. Hän harjoitti lajia lyhyen aikaa myös puoliammattilaisena Yhdysvalloissa. Rugby takasi vahvan pohjan sprinttikelaukseen. Rugbyn ansiosta Piispasen oli mahdollista nousta huipulle nopeammin kuin tavallisesti. Vuonna 2010 Piispanen aloitti kilpailemisen pyörätuolikelauksessa. Seuraavan vuoden tammikuussa hän voitti T51-luokan MM-hopeaa 100 metrillä sekä MM-pronssia 200 metrillä ja myöhemmin vuoden aikana hänestä tuli vammaluokkansa maailmanennätyksen haltija 100 metrillä. Hän oli yksi kolmesta ehdokkaasta vuoden läpimurto -palkinnon saajaksi vuoden 2012 alussa järjestetyssä Suomen urheilugaalassa. Syyskuussa 2012 Piispanen voitti 100 metrin kultaa Lontoon paralympialaisissa ajalla 21,72 sekuntia. Heinäkuussa 2013 Piispanen voitti MM-kultaa vesisateessa käydyssä 100 metrillä ajalla 22,59 sekuntia sekä MM-hopeaa 200 metrillä ajalla 40,90 sekuntia. Vuoden 2017 MM-kisoissa Lontoossa hän voitti hopeaa 100 metrillä ajalla 21,54. Vuoden 2018 EM-kisoissa Berliinissä hän voitti hopeaa 100 metrillä ajalla 23,44. Vuoden 2019 MM-kisoissa Dubaissa Piispanen voitti 100 metrillä uransa toisen MM-kullan Suomen ennätysajalla 20,33, ja 200 metrillä hopeaa. Vuoden 2020 paralympialaisissa Tokiossa Piispanen voitti kultaa 200 metrillä ajalla 36,81 sekuntia, joka oli uusi paralympialaisten ennätys. Vuoden 2023 MM-kisoissa Pariisissa hän saavutti kaksi mitalia, hopeaa 200 metrillä ja pronssia 100 metrillä.Toni Piispanen kelasi toisen MM- mitalinsa Pariisissa Vuoden 2024 paralympialaisissa Pariisissa Piispanen saavutti 200 metrillä hopeaa ja 100 metrillä pronssia. Piispanen kelasi elokuussa 2021 Jyväskylässä 200 metrin maailmanennätyksen 36,35 s. Sadan metrin ennätys Piispasella on vuodelta 2021 Sveitsin Arbonissa kelattu 19,86 s. Hänen saavuttamiaan tunnustuksia ovat Tahko Pihkala -seuran Vuoden Rehti Urheilija (2012), Suomen Urheilugaalan Periksi ei anneta Uuno -palkinto (2013) ja Vuoden helsinkiläisurheilija (2013 ja 2020). Vuosina 2019 ja 2021 Suomen Urheiluliitto valitsi Piispasen Vuoden yleisurheilijaksi. Piispanen on koulutukseltaan liikuntatieteiden maisteri, joksi valmistui Jyväskylän yliopistosta. Hän on työskennellyt muun muassa Liikuntatieteellisen Seuran koordinaattorina Helsingissä. Nykyisin hän työskentelee opetus- ja kulttuuriministeriössä, valtion liikuntaneuvostossa. == Lähteet == ==Aiheesta muualla== * Toni Piispasen kotisivut Luokka:Suomalaiset paralympiavoittajat Luokka:Suomalaiset pyörätuolikelaajat Luokka:Suomalaiset alaraajahalvaantuneet henkilöt Luokka:Vuonna 1976 syntyneet Luokka:Elävät henkilöt
Beth Underhill

Elizabeth Jane "Beth" Underhill (s. 5. syyskuuta 1962 Guelph) on kanadalainen entinen esteratsastaja. Underhill aloitti ratsastamisen 7-vuotiaana, ja pian sen jälkeen hänen vanhempansa ostivat hevosfarmin. Hän voitti nuorena kansallisia kilpailuja ja tuli nimetyksi Kanadan maajoukkueeseen ensimmäistä kertaa 1990. Underhill voitti vuonna 1991 Pan-Amerikan kisoissa kaksi hopeamitalia. Seuraavalla kaudella hän osallistui olympialaisiin, joissa hän putosi henkilökohtaisen kilpailun karsinnassa ja oli myös maansa yhdeksänneksi sijoittuneen joukkueen jäsen. Underhill sijoittui neljänneksitoista MM- kisoissa 1995 ja kuului maansa pronssimitalijoukkueeseen Pan-Amerikan kisoissa 1999. == Aiheesta muualla == * Underhillin hevostallien kotisivut == Lähteet == Luokka:Kanadalaiset esteratsastajat Luokka:Vuonna 1962 syntyneet Luokka:Elävät henkilöt
Hankakohokki

Hankakohokki (Silene dichotoma) on lähinnä Euroopassa tavattava, runsaskukkainen kohokkikasvi. == Ulkonäkö ja koko == Yksi- tai kaksivuotinen hankakohokki kasvaa 30–50 cm korkeaksi. Kasvi on pysty, yläosasta haarova, lyhytkarvainen ja nystykarvaton. Lehtien muoto vaihtelee puikeista kapeansoikeisiin. Kukinnossa on runsaasti nuokkuvia kukkia. Sekä kukan verhiö että teriö ovat viisilehtisiä. Verhiö on ulkoverhiötön ja kapean lieriömäinen; teriö on lisäteriöllinen. Terälehdet ovat valkoisia ja niiden lavat ovat syvään kaksijakoisia. Lapojen liuskat ovat 2,5–3,5 mm leveitä. Emin vartaloita on kolme kappaletta. Suomessa hankakohokki kukkii heinä-syyskuussa. Hedelmä on kuusiliuskaisesti aukeava kota.Retkeilykasvio 1998, s. 118, 121. Suomessa hankakohokista on tavattu kahta alalajia: nimialalaji (pelto)hankakohokkia (ssp. dichotoma) sekä kaakonhankakohokkia (ssp. racemosa).Lampinen, R., Lahti, T. & Heikkinen, M. 2012: Kasviatlas 2011: Hakuavain 'hankakohokki'. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 25.10.2017. == Levinneisyys == Hankakohokki on alun perin kotoisin Turkista sekä Itä-Euroopasta, jossa sitä kasvaa Sloveniasta Kreikkaan, Bulgariaan, Romaniaan, Länsi-Ukrainaan ja Länsi-Venäjälle. Laji on levinnyt paikoin myös Keski-Eurooppaan ja Fennoskandian etelä- ja keskiosiin. Sitä tavataan myös Keski-Aasiassa sekä tulokaslajina eri puolilla Pohjois-Amerikkaa, Uutta- Seelantia ja Australiaa.Den virtuella floran: Gaffelglim (myös levinneisyyskartat) Viitattu 5.9.2012. Suomessa hankakohokki on harvinainen uustulokas, jota on tavattu Etelä- ja Keski-Suomesta sekä Pohjanlahden rannikolla Kemin korkeudelle saakka. Lajia on nykyisin tavattu harvoin, suurin osa tunnetuista havainnoista on 1900-luvun alkupuolelta tai vanhempia.Retkeilykasvio 1998, s. 120.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 25.10.2017. == Elinympäristö == Hankakohokkia on Suomessa tavattu heinäpelloilla, viljelymailla ja lastauspaikoilla. Laji on levinnyt Fennoskandiaan erityisesti apilansiemenen joukossa. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2018: Hankakohokin (Silene dichotoma) levinneisyys Suomessa * Pinkka – Lajintuntemuksen oppimisympäristö: Hankakohokki (Silene dichotoma) * Luontoportti: Hankakohokki (Silene dichotoma) * United States Department of Agriculture (USDA): Silene dichotoma Luokka:Kohokit
Hershey’s Cookies ’n’ Creme

Hershey’s Cookies ’n’ Creme on The Hershey Companyn valmistama suklaalevy. Sen valmistus aloitettiin vuonna 1994, ja se koostuu keksinpaloista sekä niiden päälle laitetusta tavallisesta suklaasta. ==Reseptinmuutos== The Hershey Company on sittemmin vaihtanut valmistamiensa suklaatuotteiden ainesosia; se esimerkiksi korvasi kaakaovoin öljyainesosilla. Yhtiö teki nämä muutokset leikatakseen tuotteiden markkinointihintaa sen sijaan, että olisi nostanut niitä. Ainesosien vaihtamisen myötä missään kyseisen yhtiön suklaatuotteessa ei käytetä valkosuklaata. ==Ravintosisältö== * Kaloreita: 220 g * Rasvaa: 11 g * Natriumia: 110 mg * Hiilihydraatteja: 26 g * Proteiinia: 3 g ==Lähteet== Luokka:Suklaapatukat
Mohamed El-Hachimi

Mohamed El-Hachimi (; s. 5. syyskuuta 1980) on marokkolainen yleisurheilija, joka kilpailee kestävyysjuoksussa. El-Hachimi juoksi 10 000 metrillä ennätyksensä 27.34,29 vuonna 2008. Hän osallistui samana vuonna Pekingin olympialaisiin, mutta joutui keskeyttämään kilpailun kyseisellä matkalla. El- Hachimin ennätys maratonilla on 2.08.17, jonka hän juoksi Soulissa 2010. Vuonna 2012 El-Hachimi antoi positiivisen dopingnäytteen ja sai kuuden kuukauden kilpailukiellon ajalle 29.7.2012–28.1.2013. Vuonna 2014 hän jäi toistamiseen kiinni dopingin käytöstä ja sai kuuden vuoden kilpailukiellon ajalle 20.2.2015–19.2.2021. == Lähteet == Luokka:Marokkolaiset kestävyysjuoksijat Luokka:Dopingrikkomuksesta tuomitut marokkolaiset Luokka:Dopingrikkomuksesta tuomitut yleisurheilijat Luokka:Vuonna 1980 syntyneet Luokka:Elävät henkilöt
Mounds

Mounds on The Hershey Companyn valmistama suklaapatukka. Moundsin kookospähkinänmakuinen sisäosa vastaa Almond Joy -patukan sisältöä, mutta Moundsin ulkokuoressa on tummaa suklaata Almond Joyssa käytettävän maitosuklaan sijasta. Moundsin käyttämä pakkaus- ja logomuotoilu sisältää yhtäläisyyksiä sisartuotteen Almond Joyn kanssa; Almond Joyn sininen väri on tosin Moundsissa korvattu punaisella. Vuonna 2006 Hershey markkinoi rajoitetun ajan myynnissä ollutta Mounds Island Orange -patukkaa, jossa oli appelsiininvärinen ja -makuinen sisältö. Mainittuja patukoita on mainostettu yhteisissä mainoksissa. Moundsin ensimmäinen käytössä ollut slogan oli "Indescribably Delicious" (sanoinkuvaamattoman herkullinen). Patukoiden 1970-luvulla käytössä olleessa mainoksessa käytettiin lorua "Sometimes you feel like a nut, sometimes you don't / Almond Joy's got nuts / Mounds don't", joka oli Leon Carrin kirjoittama. ==Katso myös== * Bounty ==Lähteet== Luokka:Suklaapatukat
Freebord

Freebord on kuusirenkainen rullalauta, joka on suunniteltu jäljittelemään lumilautaa. Freebordin neljä leveisiin trukkeihin kiinnitettyä, tavanomaista alamäkirullalaudan rengasta jäljittelevät lumilaudan kantteja ja kaksi 360 astetta pyörivää keskirengasta jäljittelevät lumilaudan pohjaa. Freebordin puoliavonaiset siteet mahdollistavat lumilautamaiset hypyt, mutta lumilaudasta poiketen laskija voi kaatuessaan hypätä pois Freebordin siteistä. == Lähteet == == Aiheesta muualla == * www.freebord.fi Luokka:Rullalautailu
Esine

Esine on mikä tahansa ihmisen valmistama tavara, laite, kone tai muu väline. Esineet ovat elottomia. Ne ovat yleensä valmistettu jonkin työn tekemistä varten eli välineiksi mutta muun muassa koriste-esineillä ei tehdä työtä vaan esine itsessään täyttää jonkin tarpeen. Runsas esineiden käyttö on ominaista ihmisille ja ihmistä on kuvattukin esineitä valmistavaksi eläimeksi. == Aiheesta muualla == * Simo Heikkilä: Nykymaailma on täynnä joutavia esineitä . Helsingin Sanomat 9.9.2010. * Maria Manner: Suomi hukkuu roinaan. Ylioppilaslehti 13/2010.
Esine (täsmennyssivu)

Esine voi tarkoittaa seuraavia asioita: * esine, tavara tai kapine, fyysinen reaalimaailman kappale * esine, oikeustieteellinen käsite * Esine, kaupunki Italiassa * V. Esine, eräs Rauli Badding Somerjoen käyttämäistä tekijänimimerkeistä
Raini Rodriguez

Raini Rodriguez (s. 1. heinäkuuta 1993 Bryan, Texas, Yhdysvallat) on yhdysvaltalainen näyttelijä ja laulaja. Hänet tunnetaan parhaiten Disney Channelin nuortensarjasta Austin ja Ally, jossa hän esittää Austinin manageria Trishiä. Rodriguez on vieraillut esimerkiksi sarjoissa Zackin ja Codyn viiden tähden elämää ja Se en ollut minä, sekä antanut äänensä Mainio Manu sarjan Isabel Montoyalle. == Yksityiselämä == Rainin vanhemmat, Diane ja Roy Rodriguez omistavat oman yrityksen nimeltä Rodriguez Tire Service. Hänellä on myös kolme veljeä, muun muassa komediasarjassa Moderni perhe näytellyt Rico, Ray ja Roy Junior. == Filmografia == Elokuvat Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli Huomioita 2007 Parker Parker ei nimeä 2008 Babysitters Beware Babysitters Beware Marcon sisko 2009 Ostarikyttä Paul Blart: Mall Cop Maya Blart 2009 Jonas Brothers: The 3D Concert Experience Jonas Brothers: The 3D Concert Experience ääninäyttelijä 2009 Slice of Water Slice of Water Maggie Blumsfeld 2009 Gordita Gordita Tatiana (teini-iässä) 2011 Prom Prom Tess 2012 Girl in Progress Girl in Progress Tavita 2014 Marnie – tyttö ikkunassa When Marnie Was There Nobuko Kadoya ääninäyttelijä 2015 Ostarikyttä 2 Paul Blart: Mall Cop 2 Maya Blart Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Huomioita 2006 Huff Huff Denise Jakso: "Black Shadows" 2007 Mainio Manu Handy Manny Isabel Montoya Jakso:"Lost and Found", ääninäyttelijä 2007 Family of the Year Family of the Year Maria Jakso: "Pilot" 2007 Zackin ja Codyn viiden tähden elämää The Suite Life of Zack & Cody Betsy Jakso: "Sleepover Suite" 2010 I'm in the Band I'm in the Band Arlene Roca 2 jaksoa 2011–16 Austin ja Ally Austin & Ally Trish De la Rosa 2011 True Jackson, VP True Jackson, VP Nina Jakso: "True Mall" 2011 The Tonight Show with Jay Leno The Tonight Show with Jay Leno omana itsenään 2015 Growing Up and Down Growing Up and Down Jackie Julkaisematon pilottijakso 2015 Se en ollut minä I Didn't Do It Trish De la Rosa Jakso: "Bite Club" == Palkinnot == Vuosi Palkinto Kategoria Teos Lopputulos Viite 2010 Young Artist -palkinto Best Performance in a Feature Film – Supporting Young Actress Ostarikyttä 2013 Imagen -palkinto Best Young Actress/Television Austin ja Ally 2015 Teen Choice -palkinto Choice Movie Actress: Comedy Ostarikyttä 2 Imagen -palkinto Best Supporting Actress – Television "Austin ja Ally" == Lähteet == == Aiheesta muualla == * * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1993 syntyneet Luokka:Elävät henkilöt
Amrita Arora

Amrita Arora (s. 31. tammikuuta 1978 Bombay, Maharashtra) on intialainen näyttelijä. Hän on malli ja näyttelijä Malaika Aroran sisar. == Yksityiselämä == Arora avioitui liikemies Shakeel Ladakin kanssa vuonna 2009. Heillä on kaksi poikaa (s. 2010 ja 2012). == Filmografia == Vuosi Elokuva Rooli Muuta 2002 Kitne Door Kitne Paas Karishma Awara Paagal Deewana Mona 2003 Ek Aur Ek Gyarah Priti Zameen Laulaja/tanssija Erikoisesiintyminen laulussa ”Dilli Ki Sardi” 2004 Shart: The Challenge Saryu Girlfriend Sapna Mujhse Shaadi Karogi Romi Rakht Natasha Singh 2006 Deha Rini Sinha Fight Club: Members Only Sonali Bose 2007 Red: The Dark Side Ria Malhotra Heyy Babyy Itsenään Erikoisesiintyminen laulussa ”Heyy Babyy” Speed Sameera Mehra Om Shanti Om Itsenään Erikoisesiintyminen laulussa ”Deewangi Deewangi” Raakh Nalini 2008 Rama Rama Kya Hai Dramaaa Khushi Bhatia Hello Radhika Jha Heroes Priya Golmaal Returns Esha Santoshi 2009 Kambakkht Ishq Kamini Sandu Team: The Force Ria Ek Tho Chance Nishi == Televisio == Vuosi Ohjelma Rooli Muuta 2015 Kuch Toh Hai Tere Mere Darmiyaan Dhami == Lähteet == == Aiheesta muualla == * Luokka:Intialaiset näyttelijät Luokka:Vuonna 1978 syntyneet Luokka:Elävät henkilöt
Telakuormaaja

Telakuormaaja on maansiirtokoneena käytetty eräänlainen puskutraktori, joka on telaketjutraktori. Sen osiin kuuluu kauha.Facta 2001 s. 442 Telakuormaajien valmistajia ovat muun muassa Taceuchi ja Bobcat. == Lähteet == == Kirjallisuutta == * Käyhkö Arttu: Amerikkalainen Legenda Caterpillar. Painotalo Casper, Kurikka 2014. * Käyhkö Arttu: Caterpillar - höyrykoneesta hybridiin. Kustantaja Laaksonen, 2014. ISBN 978-952-5805-63-5 (Sisältää noin 250 työkonekuvaa ja kattavan kuvauksen Caterpillarin historiasta) * Käyhkö Arttu: Maanrakennuskoneita Suomessa. Alfamer / Tarusto Oy, 2015. ISBN 978-952-472-234-6 Luokka:Moottorityökoneet Luokka:Maansiirtokoneet
Odd Future Wolf Gang Kill Them All

Odd Future Wolf Gang Kill Them All eli OFWGKTA (tyyliteltynä OFWGK†Δ) tai lyhyemmin Odd Future on yhdysvaltalainen alternative hip hop-ryhmä, jota johtaa rap-artisti Tyler, the Creator. Muita jäseniä ovat muun muassa Hodgy Beats, Domo Genesis, Earl Sweatshirt, Mike G, Frank Ocean, Left Brain, Syd Tha Kyd, Matt Martians, Hal Williams ja Jasper Dolphin. Tyler, The Creator on kertonut ryhmässä olevan yli 60 jäsentä. Myös Odd Futuren sisällä on rap- ryhmiä, kuten MellowHype, jonka muodostavat Left Brain ja Hodgy Beats. Ryhmä muodostettiin vuonna 2007 ja ajan myötä sen jäsenmäärä ja kuuluisuus ovat kasvaneet. Odd Future vieraili Suomessa ensimmäisen kerran kesällä 2012, Weekend Festival -festivaaleilla Espoossa. == Diskografia == ===Albumit=== * The OF Tape Vol. 2 (2012) === Mixtapet === * The Odd Future Tape (2008) * Radical (2010) * Radical 2 (2013) === Kokoelmat === * 12 Odd Future Songs (2011) == Aiheesta muualla == * Odd Futuren verkkosivut Luokka:Yhdysvaltalaiset hip hop -yhtyeet
Eric Lock

Eric Stanley Lock (19. huhtikuuta 1919 – 3. elokuuta 1941) oli brittiläinen lentäjä sekä hävittäjä-ässä. Lock katosi lento-operaation aikana Ranskan yläpuolella vuonna 1941. Hänellä oli tällöin 26 pudotusta, eli lennossa tuhottua vihollisen lentokonetta. Lisäksi 8 konetta oli todennäköisiä, mutta varmistamattomia voittoja. Lock lensi Supermarine Spitfire-hävittäjäkonetta. Eric Lock osallistui Taisteluun Englannista 41. laivueessa ollen sotilasarvoltaan vänrikki. Hän sai sinä aikana tililleen 23 ilmavoittoa, joista 15 oli Messerschmitt Bf 109 E - hävittäjiä.Holmes s.78 Eric Lock ylennettiin suorituksistaan luutnantiksi. Lock ammuttiin alas 17. marraskuuta 1940, jolloin hän haavoittui pahoin.https://www.eastgrinsteadmuseum.org.uk/patients/eric-stanley-lock/ Viitattu 10.7.2022. Toivuttuaan vammoistaan toukokuussa 1941 ja kertauskoulutuksen jälkeen hän lensi Spitfire Mark V -hävittäjää. Lock toimi lentueenpäällikkönä 611. hävittäjälaivueessa, joka oli sijoitettu Hornchurchiin. Hän saavutti vielä 3 pudotusta.Price s.61 Lock katosi 3. elokuuta 1941 tapahtuneella lennollaan Ranskaan palvellessaan 611. laivueessa. Hän oli tuolloin suorittamassa "Raparperi" -kooditunnuksella (engl. Rhubarb) varustettua lentotehtävää maamaaleja vastaan.http://aircrewremembered.com/lock-eric.html Viitattu 13.7.2022. Lockin lentämä kone putosi ilmeisesti Englannin kanaaliin, mahdollisesti ilmatorjunnan tulesta osuman saatuaan. thumb|right|Eric Lockin muistokatu Bayston Hillissä, Shropshiressä. ==Lähteet== *Price, Alfred: Spitfire Mk I/II -ässät 1939-41, Koala-Kustannus, 2002 ISBN 952-5186-35-0 * ===Viitteet=== Luokka:Brittiläiset lentäjät Luokka:Vuonna 1919 syntyneet Luokka:Vuonna 1941 kuolleet
Serrapeptaasi

Serrapeptaasi on serratiabakteerin tuottama entsyymi. Serrapeptaasin pitäisi vähentää tulehdusreaktioita, mahdollisesti kipua ja parantaa verenkiertoa. Tieteellistä näyttöä serrapeptaasin vaikutuksista on kuitenkin hyvin niukasti. Luokka:Uskomuslääkintä Luokka:Hydrolaasit
Jörgen Persson

Jörgen Persson (s. 22. huhtikuuta 1966 Halmstad) on ruotsalainen pöytätenniksen pelaaja. Persson oli maailmanrankingin ensimmäisellä sijalla toukokuusta 1991 maaliskuuhun 1992. Olympialaisissa hänen paras sijoituksensa on kaksinpelissä neljäs Sydneyssä 2000 ja Pekingissä 2008. Vuonna 1989 Ruotsin pöytätennismaajoukkueelle Persson mukaan lukien myönnettiin Svenska Dagbladetin kultamitali. == Lähteet == * Jörgen Perssonin kotisivut * Jörgen Persson ITTF:n sivuilla * London 2012: Jörgen Perssonin profiili Luokka:Ruotsalaiset pöytätennispelaajat Luokka:ITTF Hall of Fame Luokka:Vuonna 1966 syntyneet Luokka:Elävät henkilöt
Stade de la Mosson

Stade de la Mosson on jalkapallostadion, joka sijaitsee Montpellier’ssa Ranskassa. Se toimii jalkapalloseura Montpellier Hérault SC:n kotikenttänä ja sen kapasiteetti on 32 900\. Stadion on rakennettu vuonna 1972, jonka jälkeen sitä on kertaalleen kunnostettu vuonna 1997. Stadionilla pelattiin yhteensä kuusi ottelua vuoden 1998 MM-kilpailuissa, joista viisi oli alkulohkon otteluita ja yksi neljännesvälieräottelu. == Aiheesta muualla == * Stadionin esittely Montpellier HSC:n kotisivustolla Luokka:Ranskan jalkapallostadionit Luokka:Montpellier’n urheilu
Wilhelmine Seebach

Wilhelmine Seebach (1832 Riika – 1911 Berliini) oli saksalainen näyttelijä. ==Elämä== Wilhelmine Seebach syntyi taiteilijaperheeseen; hänen vanhempansa olivat näyttelijä Wilhelm Friedrich Seebach (1798–1863) ja Theona Blumauer.http://encyclopedia.jrank.org/SCY_SHA/SEEBACH_MARIE_183o_1897_.html Wilhelmine Seebachilla oli kolme vuotta vanhempi sisar Marie, josta myös tuli näyttelijä. Äiti Theona Blumauer kuoli varhain, joten tyttäret olivat usein mukana isänsä teatterivierailuilla.http://www.luise- berlin.de/bms/bmstxt97/9708porc.htm Wilhelmine Seebach teki ensiesiintymisensä Hampurissa, jonka jälkeen hän näytteli Mannheimissa, Coburgissa, Schwerinissä ja Meiningenissä. Useiden näyttelijäkiertueiden jälkeen hän sai kiinnityksen Königsbergiin.http://www.antiquariat.de/angebote/GID3604908.html Sisarensa kuoltua 1897 Wilhelmine Seebach otti johdettavakseen tämän Weimariin perustaman vähäosaisille näyttämötaiteilijoille tarkoitetun asuntolan ja kehitti sen yhteyteen koulun näiden jälkikasvulle. ==Lähteet ja viitteet== ==Aiheesta muualla== *Wilhelmine Seebach Saksan kansalliskirjastossa *Iberlibro Luokka:Saksalaiset näyttelijät Luokka:Vuonna 1832 syntyneet Luokka:Vuonna 1911 kuolleet
Kyynelmänty

Kyynelmänty (Pinus wallichiana) on mäntyjen (Pinus) sukuun ja mäntykasvien heimoon kuuluva havupuulaji. Se on suurehko eteläisen Aasian vuoristoalueiden lauhkean vyöhykkeen sademetsien puu. Se on luontaisella levinneisyysalueellaan taloudellisesti tärkeä puulaji. == Kuvaus == Kyynelmänty on suuri, enimmillään 70 metriä korkeaksi kasvava ainavihanta puu. Rungon rinnankorkeusläpimitta voi olla yli metrin vanhoilla puilla. Vanhimmat tunnetut yksilöt ovat yli 400 vuotta vanhoja. Puun latvus on yleensä kartiomainen. Kaarna on harmahtavan ruskea ja hilseilevä. Versot ovat aluksi vihreitä ja muuttuvat punaruskeiksi kasvukauden aikana. Lehdet ovat neulasmaiset ja kasvavat versoissa viisittäin. Ne ovat yleensä 11–18 senttimetriä pitkiä, taipuisia ja usein riippuvia. Neulaset ovat poikkileikkaukseltaan kolmikulmaisia. Niiden ranganpuoleisella sivulla on useita vaaleita ilmarakojuovia. Kävyt ovat 10–30 senttimetriä pitkiä ja voivat olla käyriä tai suoria. Ne ovat aluksi pystyjä, mutta kääntyvät alaspäin kypsyessään. Kävyt ovat usein myös hyvin pihkaisia. Käpysuomut ovat muodoltaan kiilamaisia. Käpyjen kypsyminen kestää hedelmöityksestä keväällä seuraavan vuoden syksyyn. == Levinneisyys ja elinympäristö == Kyynelmäntyä esiintyy kotoperäisenä Afganistanissa, Bhutanissa, Myanmarissa, Nepalissa, Pakistanissa, Kiinan Tiibetissä sekä Intian Kashmirissa ja Sikkimissä. Laji kasvaa lähinnä Himalajan vuoriston ja sen lähialueiden lauhkeissa havupuuvaltaisissa sademetsissä 1600–3300 metrin korkeudella. Samoilla alueilla kasvaa usein himalajansetrejä, himalajankuusia, pindrowpihtoja, turkinkatajia sekä himalajankoivuja. == Käyttö == Kyynelmännyn puuta käytetään varsinkin sen luontaisella elinalueella rakentamisessa ja huonekalujen valmistuksessa. Siitä valmistetaan myös tärpättiä. Lajia käytetään lisäksi jonkin verran koristepuuna lauhkean vyöhykkeen lämpimissä osissa. == Lähteet == === Viitteet === Luokka:Männyt
Gibraltarin katedraali

thumb|Kirkko ulkoa Gibraltarin katedraali () on Gibraltarin roomalaiskatolisen hiippakunnan pääkirkko. Se on vanhempi kaupungin kahdesta katedraalista, siellä on enemmän kävijöitä kuin anglikaanisessa Pyhän Kolminaisuuden katedraalissa, ja puhuessaan yleisesti "katedraalista" kaupunkilaiset viittaavat juuri tähän kirkkoon. Katedraali sijaitsee entisen moskeijan paikalla. Vuonna 1462 kun kristityt valtasivat alueen, sitä alettiin käyttää kirkkona. Katolinen kuningaspari Ferdinand ja Isabella Katolilainen määräsi kirkon islamilaiset koristelut poistettaviksi ja lahjoitti kellot yli 30 m korkeaa tornia varten. Kellotorni ja kuningasparin vaakuna ovat edelleen jäljellä.The Cathedral of St. Mary the Crowned Gibraltar Kirkon piha oli aikanaan neljä kertaa nykyisen kokoinen, ja siihen kuului appelsiinipuutarha ja munkkien asuintiloja. 1700-luvun lopulla, kun espanjalaiset ja ranskalaiset piirittivät Gibraltaria, kirkko vaurioitui tykkitulessa pahasti.Cathedral of St. Mary the Crowned Gibraltar Information Vuonna 1790 kuvernööri tarjosi rahoitusta kirkon korjaamiseen, mutta halusi vastineeksi osan sen tontista. Tontista lohkaistun osan yli vedettiin nykyinen Gibraltarin pääkatu. Kirkon piha-alueella on nykyisin pieni Lourdesin pyhän neitsyt Marian kappeli. Sen rakennutti 1800-luvulla piispa Canilla, jonka veli oli parantunut pyhiinvaellusmatkalla Lourdesissa. Kirkon alttari muistuttaa tyyliltään Rooman Pietarinkirkkoa. Sen marmorit oli suunniteltu vietäväksi Etelä-Amerikkaan, mutta niitä kuljettanut laiva upposi Gibraltarin lähelle. Arengon perhe osti hylyn oikeudet ja tuotatti marmorit ensin perheensä kappeliin, mistä ne myöhemmin siirrettiin pääalttarille. Kappeli on pyhitetty Neitsyt Marialle, ja siellä on hänen patsaansa. Toisinto patsaasta on Gibraltarin eteläkärjessä, missä sille on omistettu erillinen pieni pyhättö, Shrine of Our Lady of Europe. == Lähteet == == Aiheesta muualla == Katedraali Luokka:Yhdistyneen kuningaskunnan katedraalit Luokka:Kivikirkot
Sidney Sam

Sidney Sam (s. 31. tammikuuta 1988 Kiel, Schleswig-Holsteinin osavaltio, Länsi-Saksa) on saksalainen jalkapalloilija, joka edustaa Saksan Bundesliigassa pelaavaa Bayer Leverkusenia. Pelipaikaltaan Sam on keskikenttäpelaaja. Sam on edustanut Saksan maajoukkuetta junioritasolla. Samin isä on nigerialainen, joten hänellä on mahdollisuus edustaa myös Nigerian jalkapallomaajoukkuetta. == Lähteet == Luokka:Saksalaiset jalkapalloilijat Luokka:Vuonna 1988 syntyneet Luokka:Elävät henkilöt
Ronald Noble

Ronald Kenneth Noble (s. 1956 Fort Dixin sotilastukikohta, New Jersey, Yhdysvallat) tuli tunnetuksi kansainvälisen poliisijärjestön Interpolin pääsihteerinä vuosina 2000–2014. Hän on ensimmäinen virkaan valittu yhdysvaltalainen. Noble on suorittanut yliopistotutkinnot sekä talous- että oikeustieteessä. Ennen pääsihteeriksi valintaansa Noble työskenteli vuosina 1993–1996 apulaispääsihteerinä Yhdysvaltain valtiovarainministeriön lainvalvontaosaston palveluksessa. Hän oli vastuussa muun muassa Yhdysvaltain salaisen palvelun ja ATF:n toiminnasta. Interpolin pääsihteeriksi hänet valittiin ensimmäisen kerran vuonna 2005. Sen jälkeen hänet on valittu tehtävään vielä kahdelle viisivuotiskaudelle. Luokka:Yhdysvaltalaiset virkamiehet Luokka:Vuonna 1956 syntyneet Luokka:Elävät henkilöt
5 (J. J. Calen albumi)

5 on J. J. Calen viides studioalbumi, joka julkaistiin elokuussa 1979. Sen on tuottanut Audie Ashworth ja J. J. Cale. Useimmat kappaleet olivat äänitettiin ja miksattiin Nashvillessa Tennesseessä. == Kappaleet == Kaikki kappaleet säveltänyt J. J. Cale ellei toisin mainita. == Muusikot == *J.J. Cale – kitara, basso, piano, laulu *Christine Lakeland – laulu, urut, rytmikitara, lyömäsoittimet, piano *Billy Cox – basso *Carl Radle – basso *Nick Rather – basso *Karl Himmel – rummut *Kenny Buttrey – rummut *Buddy Harman – rummut *Jimmy Karstein – rummut, congarummut *David Briggs – piano *Larry Bell – sähköpiano, urut *Bill Boatman – rytmikitara *Bill Kenner – mandoliini *Farrell Morris – vibrafoni *Sherry Porter – laulu *Shelly Kurland – jouset *Carl Gorodetzy – jouset *Roy Christensen – jouset *Marv Chantry – jouset *Cam Mullins – jouset *George Tidwell – käyrätorvit *Don Sheffield – käyrätorvit *Dennis Goode – käyrätorvit *Terry Williams – käyrätorvit == Aiheesta muualla == *5 (J. J. Calen albumi) Allmusicissa Luokka:Vuoden 1979 albumit Luokka:J. J. Calen albumit
Juhani Myllyoja

Juhani Myllyoja (s. 13. lokakuuta 1949 Kemi) on suomalainen entinen jalkapalloilija, jääpalloilija ja jalkapallovalmentaja. Jalkapallossa Myllyoja edusti pelaajana muun muassa Kemin Palloseuraa, jonka riveissä hän pelasi I- ja II-divisioonaa 1970- ja 1980-luvuilla. SM-sarjassa ja Veikkausliigassa Myllykoski valmensi Kemin Palloseuran lisäksi Oulun Työväen Palloilijoita. Vuonna 1985 hän saavutti KePS:n valmentajana SM-pronssia. Seuraavalla kaudella hänet erotettiin päävalmentajan paikalta kesäkuun alussa kahdeksan ottelun jälkeen. Jääpalloa Myllyoja pelasi Veitsiluodon Vastuksessa, jossa hän voitti Suomen mestaruuden vuonna 1969. Nuorten maajoukkueissa Myllyoja on esiintynyt molemmissa lajeissa. Lopetettuaan valmennustehtävät 1990-luvun alussa Myllyoja toimi muutaman vuoden Veikkaaja-lehden kolumnistina. Sen lisäksi hän on kirjoittanut kolumneja myös Urheilulehteen. ==Lähteet== *Veikkausliigan tilastot *Kemin Palloseura/Edustusjoukkueen pelaajat 1932-1999 Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Suomalaiset jääpalloilijat Luokka:Vuonna 1949 syntyneet Luokka:Elävät henkilöt
Elle Macpherson

Eleanor Nancy Macpherson (alk. Gow, s. 29. maaliskuuta 1964, Sydney, Australia) on australialainen malli, näyttelijä, televisiojuontaja ja liikenainen. Hän esiintyi Sports Illustratedin uimapukunumeron kannessa useaan otteeseen 1980-luvulla ja sai sen johdosta lempinimen ”The Body”. Lisäksi hän on esiintynyt elokuvissa kuten Tilaa rakkaudelle, Batman & Robin ja Reunalla sekä televisiosarjassa Frendit. == Yksityiselämä == Macpherson tapasi valokuvaaja Gilles Bensimonin vuonna 1984. He menivät naimisiin toukokuussa 1986 ja erosivat vuonna 1989. Macphersonilla on suhteestaan Arpad Bussonin kanssa vuosina 1998 ja 2003 syntyneet pojat. Suhde päättyi vuonna 2005. Macpherson avioitui toisen kerran hotelliperijä Donald Sofferin kanssa vuonna 2013. Liitto päättyi eroon vuonna 2017. Macpherson puhuu sujuvasti ranskaa, espanjaa ja italiaa. == Aiheesta muualla == * Elle Macphersonin virallinen kotisivu * * Elle Macpherson Fashion Model Directoryssa Luokka:Australialaiset mallit Luokka:Australialaiset näyttelijät Luokka:Vuonna 1964 syntyneet Luokka:Elävät henkilöt
Elannon pääkonttori

Elannon pääkonttori on vuonna 1928 valmistunut arkkitehti Väinö Vähäkallion suunnittelema toimistorakennus Helsingin Sörnäisissä. Rakennus sijaitsee Elannon korttelissa osoitteessa Hämeentie 11 A ja se toimi Osuusliike Elannon pääkonttorina vuosina 1928–1995. Pääkonttori myytiin vuonna 2005 amerikkalaisille yrityksille J. P. Morgan Real Estate ja Genesta Property:lle arvioilta noin 16 miljoonalla eurolla. Vuosina 1996–2016 talossa toimi vuokralla Helsingin opetusvirasto, joka muutti pois joulukuussa 2016. Nykyään talossa on toimistoja, ravintoloita ja tapahtumatila.90 vuotta vanha Elannon pääkonttori heräsi henkiin – avautuu osin yleisölle 20 vuoden tauon jälkeen Ilta-Sanomat 18.4.2018. Viitattu 11.6.2020. Kansallinen audiovisuaalinen instituutti (KAVI) ja sen kirjasto muuttivat taloon talvella 2023–2024.Riitta Koivuranta: Kavin kirjasto on pysynyt kiinni jo kuukausia – Näin johtaja selittää Helsingin Sanomat 9.2.2024. Viitattu 12.2.2024. == Tilat == Rakennuksen tiloihin rakennettiin alun perin niin hallinto-, toimi- kuin asuinkerroksiakin. Tiloja ovat muun muassa säästökassasali ja juhlasali, jonka tiloissa toimi Elannon Näyttämö -niminen harrastajateatteri lähes 80 vuoden ajan. Rakennuksen viidennessä kerroksessa tiedetään sijainneen Elannon luojan ja toimitusjohtaja Väinö Tannerin virka-asunto ja kuudennessa kahvila. Tilat ovat laajuudeltaan noin 11 000 neliömetriä. Nykyään osa tiloista suojeltu rakennustaiteellisesti arvokkaina. Rakennuksessa on myös paternosterhissi. == Arkkitehtuuri == Rakennus on tyyliltään 1920-luvun klassisismia ja yksi osa Elannon korttelin "punatiilistä osuusliikearkkitehtuuria". Julkisivun koristemuuraus on niukkaa. Rakennuksen vertikaalisuutta koristaa voimakas ja sen maamerkinomainen kahdeksankerroksinen kulmatorni, jonka ylimmässä kerroksen kohdalla on kello. Kaiku­kadun kautta sisäpihalle kuljettavan sisäänajoportin graniittipylväissä ja julkisivun erkkereissä voidaan nähdä vaikutteita ruotsalaisen Ragnar Östbergin Tukholman kaupungintalosta. ==Muuta== Rakennuksen edessä, Kaikukadun vastakkaisella puolella paljastettiin vuonna 1985 Väinö Tannerin muistomerkki, kuvanveistäjä Kari Juvan suunnittelema Tannerin portti.Tannerin portti Julkiset veistokset -tietokanta. Helsingin kaupungin taidemuseo. Viitattu 11.6.2020. Viereinen Väinö Tannerin kenttä (ent. Haapaniemen kenttä) on myös nimetty hänen mukaansa. Rakennuksessa on kaksi Väinö Tannerin mukaan nimettyä ravintolaa, jotka molemmat avattiin vuonna 2018, Kaikukadun kulmassa toimiva Tanner ja kolmannessa kerroksessa oleva Väinö Kallio.Helsinki saa jo toisen ravintolan, jonka nimi viittaa sodan jälkeen tuomittuun poliitikkoon Helsingin Uutiset 15.7.2018. Viitattu 11.6.2020. == Lähteet == == Aiheesta muualla == Luokka:Elanto Luokka:Helsingin suojellut rakennukset Luokka:Sörnäinen Luokka:Väinö Vähäkallion suunnittelemat rakennukset Luokka:Helsingin toimistorakennukset Luokka:E-liikkeen rakennukset
Hasan Cetinkaya

Hasan Cetinkaya (s. 27. tammikuuta 1977 Göteborg) on ruotsalainen entinen jalkapalloilija, joka on pelaajauransa jälkeen toiminut pelaaja-agenttina. == Ura == Kurditaustainen Cetinkaya pelasi urallaan Ruotsin sarjojen lisäksi yhden kauden Veikkausliigassa FC Jazzin joukkueessa. Keskikentällä pelannut Cetinkaya oli vuonna 1999 kuudella maalillaan FC Jazzin paras maalintekijä yhdessä Marco Pogiolin kanssa. Ruotsin pääsarjassa Allsvenskanissa hän pelasi yhdeksän kauden aikana IFK Norrköpingin, Landskronan, Assyriskan ja Trelleborgin joukkueissa yhteensä 131 ottelua ja teki niissä kahdeksan maalia. Cetinkaya on edustanut myös Ruotsin alle 21-vuotiaiden maajoukkuetta. Vuodesta 2008 lähtien Cetinkaya on toiminut kansainvälisenä pelaaja-agenttina. Cetinkaya asuu Espanjassa, mutta hänellä on toimistot myös Ruotsissa ja Turkin Antalyassa. Hän toimii agenttina ruotsalaisten pelaajien lisäksi myös useille italialaisille, espanjalaisille ja turkkilaisille jalkapalloilijoille. Ruotsalaisista huippupelaajista Cetinkayan edustamia ovat muun muassa Rasmus Bengtsson (FC Twente), Jimmy Dixon (Manisaspor), Jones Kusi-Asare, Mervan Celik (Pescara), Marcus Olsson (Blackburn) ja Linus Hallenius (Padova). ==Lähteet== *Veikkausliigan tilastohistoria === Viitteet === Luokka:Ruotsalaiset jalkapalloilijat Luokka:Kurdit Luokka:Vuonna 1977 syntyneet Luokka:Elävät henkilöt
Andienhiirihaukka

Andienhiirihaukka (Buteo albigula) on hiirihaukkojen sukuun kuuluva lintulaji. Sitä tavataan Etelä-Amerikan länsirannikolla Argentiinassa, Boliviassa, Chilessä, Ecuadorissa, Kolumbiassa, Perussa ja Venezuelassa. Sen määräksi on arvioitu 1 000–10 000 yksilöä, mikä vastaa 670–6 700 aikuista yksilöä. Lajin elinpiiriä ovat lähinnä subtrooppiset ja trooppiset kosteat vuoristometsät, mutta myös kuivat ja ylävät pensastot 1 700–3 500 metrin korkeudessa.Birdlife.org viitattu 6.9.2012 ==Kuvaus== Andienhiirihaukka on jokseenkin pieni hiirihaukka, 42–45 cm pitkä. Se elää Etelä-Amerikan Andeilla. Se on läheistä sukua laajemmalle levinneelle luhtahiirihaukalle, ja aiemmin niiden katsottiinkin kuuluvan samaan lajiin. Andienhiirihaukka eroaa siitä siten, että sillä on pitempi pyrstö eikä siitä ole tummaa muotoa. Myös sen höyhenyksessä on eroja, kuten ruskeita juovia rinnassa ja vatsassa ja lähes musta pyrstö, jossa on hädin tuskin näkyviä tummempia raitoja. ==Lähteet== Luokka:Hiirihaukat
Pelaaja-agentti

Pelaaja-agentti on henkilö, joka neuvottelee tai hankkii palkkiota vastaan joukkuepelien urheilijalle pelaajasopimuksen urheiluseuran kanssa. Pelaaja- agenttien toiminta on tarkkaan valvottua. Agenttina on yleensä oikeutettu toimimaan ainoastaan rekisteröity agentti, jolla on lajiliiton myöntämä lisenssi toiminnalleen. Pelaajalle agentin käyttäminen ei ole pakollista, vaan hän voi neuvotella sopimuksen myös itse, tai käyttää neuvottelijana jotakin perheenjäsentään. Pelaaja-agentit eroavat yksilöurheilijoiden käyttämistä managereista muun muassa siinä, että he edustavat asiakkaitaan ainoastaan pelaajasopimusten tekemisessä. He eivät managerien tavoin hoida esimerkiksi mainossopimuksia. ==Pelaaja-agentit jalkapallossa== Kansainvälinen jalkapalloliitto FIFA luopui agenttien lisenssijärjestelmästään vuonna 2001. Nykyään agenttien lisensseistä ja rekisteröinnistä vastaa kunkin FIFA:n jäsenmaan oma jalkapalloliitto. Lisensioituja pelaaja-agentteja kansainvälisen jalkapalloliiton jäsenmaissa on yhteensä noin 6 700. Eniten agentteja on Italiassa, jossa heitä on yli 900. Englannissa, Espanjassa ja Saksassa on kussakin noin 500 pelaaja-agenttia. ==Pelaaja-agentit jääkiekossa== Suomen jääkiekkoilussa agenttien rekisteröintiä ja valvontaa hoitaa erityinen agenttitoiminnan arviointilautakunta, jossa ovat edustettuna Suomen Jääkiekkoilijat ry, Suomen Jääkiekkoliitto, Jääkiekon SM-liiga ja rekisteröidyt pelaaja-agentit. == Katso myös == * Manageri * Urheiluagentti ==Lähteet== *Suomen Palloliiton pelaaja-agenttimääräykset *Suomen jääkiekkoilijat ry/Agenttien rekisteröintijärjestelmä ==Aiheesta muualla== *Maailman lisensioidut jalkapalloagentit FIFA:n sivuilla * Luokka:Joukkuepelit
Rakkauselokuva (elokuva)

Rakkauselokuva on Anssi Mänttärin ohjaama elokuva vuodelta 1984. Elokuva kertoo lapsettomuudesta kärsivästä arvioparista, joka miettii tulevaisuuttaan. Aikalaisarvioissa elokuva sinänsä sai myönteisiä kommentteja, mutta näyttelijäntyöstä näkemykset käyvät ristiin. Lentoemäntä Raijaa esittävän Liisa Halosen suorituksesta puuttuu yhden arvion mukaan ammattitaito, toisessa taas kiitetään sen yltävän aseista riisuvaan suoritukseen.Arviot, Elonet.fi, viitattu 7.9.2012 Riitta Havukaisen näyttelijäntyö puolestaan ei saa moitteita sen enempää aikalaisarvioissa kuin myöhemminkään, mutta itse roolin sanotaan karkaavan käsistä,Arto Pajukallio, Elokuvat, Helsingin Sanomat 7.9.2012, sivu D 9 ja vika on "ohjaajan peruskatsomuksessa. Sosiaalivirkailija edustaa järjestäytynyttä yhteiskuntaa ja sitä kohtaan Mänttäriltä ei ole löytynyt ymmärtämystä". ==Näyttelijät== ==Lähteet== ==Kirjallisuutta== * Moilanen, Harri: ”Kun kolmio murtuu”, artikkeli elokuvasta. Filmihullu 1/1985. ==Aiheesta muualla== * Luokka:Anssi Mänttärin ohjaamat elokuvat Luokka:Vuoden 1984 suomalaiset elokuvat
Rikosmuseo kertoo

Rikosmuseo kertoo (Das Kriminalmuseum) oli saksalainen rikossarja, jota tuotettiin vuosina 1963-1970 yhteensä 41 jaksoa, joiden pituus vaihteli tunnista 75 minuuttiin. Sarjassa esiintyi useita eri tutkijoita, joista tunnetumpana näyttelijä Erik Ode, joka aloitti myöhemmin Herbert Kellerin roolin sarjassa Komissaari vuonna 1968. Sarjan tapahtuvat sijoittuvat Müncheniin. Koko sarja on julkaistu Saksassa kolmena DVD-pakettina. Sarjan on tuottanut myöhemmin muun muassa Komissaarissa, Derrickissä, Vanhassa ketussa ja Siskassa mainetta niittänyt Helmut Ringelmann. Luokka:Saksalaiset rikossarjat Luokka:ZDF:n televisio-ohjelmat
Harry Röneholm

Harry Hjalmar Johannes Röneholm (6. tammikuuta 1892 Helsinki – 10. tammikuuta 1951) oli suomalainen kuvataiteilija ja sisustussuunnittelija.Suomen Kuvataiteilijamatrikkeli : Harry Röneholm Röneholm opiskeli Taideteollisessa keskuskoulussa 1908–1910. Hän toimi pila- ja mainospiirtäjänä sekä sisustusarkkitehtinä. Röneholm oli Piirtämö "3":n osakkaana 1914–1916 ja hän oli vuosina 1930–1951 Suomen Messujen toimitusjohtaja ja järjesti monissa kansainvälisissä näyttelyissä Suomen osaston.Otavan Iso tietosanakirja, Otava 1966, osa 7 p. 810 Hän toimi esimerkiksi Barcelonan maailmannäyttelyn 1929 Suomen osaston teknillisenä ja taiteellisena johtajana.Julisteessa yhdistyvät Suomen Messujen ja Pentti Kivisen historiat, taloussanomat.fi Röneholm oli suunnittelemassa Amos Andersoninn kodin kappelin alkuperäistä sisustusta, joka myöhemmin on kuitenkin muuttanut luonnettaan.amosanderson.fi == Kirjallista tuotantoa == * Antakaa meille ajanmukainen messu- ja näyttelyhalli jota voidaan käyttää myöskin urheilutarkoituksiin. Helsinki 1933 * Applied art in Finland ; kirj. H. Röneholm, W. West, W. Wahlroos. The Finnish Section of New York Worlds Fair 1939, Helsinki 1939 (ilmestyi englannin, ranskan ja espanjan kielellä) * Maailman markkinoilta. Suomen kirja, Helsinki 1944 * Markkinat, messut ja näyttelyt 1-2. Suomen messut, Helsinki 1945 ==Lähteet== Luokka:Suomalaiset sisustusarkkitehdit Luokka:Suomalaiset yritysjohtajat Luokka:Vuonna 1892 syntyneet Luokka:Vuonna 1951 kuolleet